اینگیلتره باش ناظیری ترزا می، اؤلکه‌ده یاشایان آوروپا بیرلیگی وطنداش‌لارینی‌نین حاق‌لارینی اؤلکه‌نین آوروپا بیرلیگیدن آیریلماسی‌ندان (بریکسیت) سونراسیندا دا قوروماسینا باغلی شرط‌لری آچیقلادی.
بونا گؤره، اینگیلتره‌ده موجود قانون‌لارا اویغون یاشایان آوروپا بیرلیگی وطنداش‌لارینا 5 ایلی دولدورما‌لاری حالیندا داوام‌لی اوتورما ایجازه‌سی وئریله‌جک.
بون‌لار، اؤز اؤلکه‌لرین‌دکی عائله عضو‌لرینی ده اینگیلتره‌یه گتیرمه حاقینا صاحب اولا‌جاق.
بو حاق‌لارا صاحب اولا‌جاق آوروپا بیرلیگی وطنداش‌لاری‌نین هانسی تاریخ‌دن اعتباراً اینگیلتره‌ده یاشاماغا باشلامیش اولما‌لاری لازیم اولدوغو ایسه هله قرارا باغلانمادی.
تعیین اولونا‌جاق بیر باشلانغیج تاریخین‌دن سونرا اینگیلتره‌یه گلن آوروپا بیرلیگی وطنداش‌لارینا ایسه وضعیت‌لرینی دوزنلمه‌لری اوچون 2 ایل مدت تانینا‌جاق.
اینگیلتره‌ده داوام‌لی اوتورما حاقی وئریله‌جک آوروپا بیرلیگی وطنداش‌لاری ایش، تحصیل و اجتماعی یاردیم آلماق ایمکانینا صاحب اولا‌جاق.
تعیین اولونا‌جاق باشلانغیج تاریخی اینگیلتره‌نین آوروپا بیرلیگیدن آیریلما پروسه‌سینی رسمن باشلاتدیغی 29 مارس 2017ده اوّل اولمایا‌جاق.
تعیین اولونا‌جاق باشلانغیج تاریخینده اینگیلتره‌ده 5 ایلینی دولدورمامیش آوروپا بیرلیگی وطنداش‌لارینا بو مدتی دولدورما‌لاری و داوام‌لی اوتورما اوچون مراجعت ائتمه‌لری اوچون ایجازه وئریله‌جک.
بو اینسانلار، 5 ایلدن اوّل تعیین اولونا‌جاق بیر مدتی دولدورما‌لاری حالیندا موقتی اوتورما اوچون مراجعت ائده‌جکلر.
اینگیلتره، آوروپا بیرلیگی وطنداش‌لاری‌نین اوتورما مراجعت پروسه‌‌لری ده ساده‌لش‌دیرمک و سرعتلن‌دیرمگی نظرده توتور.
بونا ایستیقامت‌لی اولا‌راق یئنی‌دن حاضیرلانا‌جاق مراجعت سیستمینده هله ده اینگیلتره‌ده اوتورما کارتینا صاحب آوروپا بیرلیگی وطنداش‌لاری‌نین دا یئنی کارت اوچون مراجعت ائتمه‌لری نظرده توتولور.
اینگیلتره، اؤلکه‌ده یاشایان 3 میلیون‌دان چوخ آوروپا بیرلیگی وطنداشینا تانینا‌جاق بو حاق‌لارین آوروپا بیرلیگی اؤلکه‌لرینده یاشایان 1 میلیون‌دان چوخ اینگیلتره وطنداشینا تانینماسینی دا شرط اولا‌راق اؤنه سورور.
